NTZS, 

Celovška cesta 25, 

1000 Ljubljana

Liga odbor

ZAPISNIK  2.  REDNE  SEJE  LIGE ODBORA  NTZS  V  SEZONI 2012/2013,  z dne 26. 04. 2013 ob 10.00, pri D. Vizjaku, na Bognarjevi poti 18 v Ljubljani
Prisotni: 

člani LO: predsednik LO Miroslav Tokič, podpredsednik LO Darijan Vizjak, Aleksander Rozman in Zdenko Švab; 

komisar SNTL: Miro Leskovec

Odsoten: član LO Darko Jamšek
Predlagani dnevni red: 

1. Pregled in potrditev zapisnika 1. seje LO v sezoni 2012/13 z dne 28. 12. 2012

2. Obravnava zaključka  tekmovanj v vseh SNTL za sezono 2012/2013 

3. Priprave na zaključek Pokalnega tekmovanja za sezono 2012/2013

4. Priprave na Skupščino ligašev SNTL po koncu sezone 2012/2013

5. Tekoče zadeve

6. Razno

Predlagani dnevni red je bil brez dopolnitev soglasno sprejet.

AD 1.

Zapisnik 1. seje LO v sezoni 2012/2013 z dne 28. 12. 2012 je bil brez pripomb soglasno sprejet.
AD 2.

Komisar SNTL je podal poročilo po koncu tekmovanja v vseh SNTL. Večjih težav  ni bilo razen stalnic pri zamudah nekaterih klubov pri sprotnem javljanju rezultatov in pri pošiljanju zapisnikov, ter pri željah po preložitvah tekem tudi izven obstoječih pravil SNTL. Vložene ni bilo nobene pritožbe, ki bi jo moral obravnavati in reševati LO. Slabo voljo in pritožbe pa je po spletu nesrečnih okoliščin povzročila nepodelitev pokalov najboljšima ekipama v 1. SNTL za moške po njunem medsebojnem dvoboju v zadnjem kolu v Mariboru. Liga Odbor ponovno  izraža obžalovanje in opravičilo vsem vpletenim za neljubi dogodek. O vzrokih zanj pa je bilo poslano obširno pojasnilo takoj po končanem tekmovanju v SNTL. LO predlaga, da se omenjena pokala za 1. in 2. mesto v 1. SNTL za moške in pripadajoče medalje podelijo na finalu Pokalnega tekmovanja, ki bo 04. 05. 2013 na Ravnah na Koroškem. 
AD 3. 


Pokalno tekmovanje je potekalo  časovno zelo neresno in neorganizirano in nekateri klubi so bili vseskozi v zaostanku glede predvidenih terminov igranja posameznih kol. Prav tako so se rezultati tekem javljali mnogo prepozno (oz. šele po večkratnih komisarjevih pozivih) in nekaterih zapisnikov komisar SNTL do danes, krepko po zaključku vseh predtekmovanj, sploh še ni prejel? (npr. z Gomilskega..). Kljub temu je vse  pripravljeno za finale Pokalnega tekmovanja NTZS, ki ga bo po ponovnem razpisu in pozivu spet organiziral NTK Fužinar na Ravnah na Koroškem v predvidenem terminu 04. 05. 2013. NTK Fužinar zato izrekamo zahvalo za pomoč pri razrešitvi problema organizatorja. Poprosili smo tudi pisarno NTZS, da se je pozanimala, če je kdo od vodilnih članov NTZS pripravljen  namesto komisarja SNTL (da bi bila podelitev še bolj slovesna) podeliti pokale in priznanja za vse udeležence finala Pokalnega tekmovanja NTZS 2012/2013 ter obenem podeliti prisotnim tekmujočim še nepodeljene pokale, medalje in priznanja za SNTL 2012/2013. Verjetno bo slavnostni podeljevalec podpredsednik NTZS g. Smodiš. Ob  samem začetku Pokalnega tekmovanja je bilo tudi veliko negodovanja glede sklepa zadnje Skupščine ligašev, ki vpeljuje obvezno igranje v Pokalnem tekmovanju za vse ligaše SNTL. Zato so člani LO soglasno sprejeli naslednji sklep:
SKLEP  ŠT. 1 :

Vsem klubom SNTL se poleg zapisnika 2. seje LO 2012/13 pošlje anketni vprašalnik glede bodočega načina izvedbe Pokalnega tekmovanja NTZS, ki naj ga odgovorni v klubih izpolnjenega vrnejo LO NTZS do 20. 05. 2013. Odgovori in predlogi bodo na junijski skupščini ligašev osnova za morebitne spremembe o načinu igranja in o nadaljnjem poteku Pokalnega tekmovanja NTZS v prihodnjih sezonah.
AD 4. 
Skupščina ligašev SNTL bo predvidoma v četrtek  06. 06. 2013 ob 17.00 na Fakulteti za šport, če bomo seveda takrat dobili prosto ustrezno predavalnico. D. Vizjak je zadolžen za

kontakt in rezervacijo prostora za izvedbo skupščine. 
AD 5. 

Člani LO smo obravnavali  tudi finančno stanje na dan 25. 04. 2013. Finančno stanje, po že poravnanih večine stroškov, je in bo tudi po koncu sezone pozitivno. Finančno poročilo za leto 2012 in trenutno tekoče stanje po koncu igralne sezone 2012/2013 bo priloženo gradivu za Skupščino ligašev. Pripravil ga bo A. Rozman. Na dan 25. 04. 2013 pa, kljub že zdavnaj pretečenem roku za plačilo participacij – prijavnin za nastopanje v SNTL, glede na izpisek, ki nam ga je posredovalo računovodstvo, še kar nekaj klubov članov SNTL ni poravnalo svojih obveznosti. Spodaj navajamo spisek dolžnikov:
1. NTK Logatec: 
375,00 evrov (za spomladanski del)

2. NTK Branik:

250,00 evrov (po 125,00 evrov za jesenski in spomladanski del)

3. NTK Ilirija:

250,00 evrov (za spomladanski del)

4. NTK Krka:

250,00 evrov (za spomladanski del)

5. NTK Cirkovci:
125,00 evrov (za spomladanski del)

6. NTK Škofja Loka:
125,00 evrov (za spomladanski del)

7. NTK Tempo: 

125,00 evrov (za jesenski del)

Člani LO so soglasno sprejeli naslednji sklep:

SKLEP  ŠT. 2 : 

Vse zgoraj navedene klube dolžnike se pozove, da do 27. 05. 2013 poravnajo svoje dolgove – obveznosti glede prijavnin oz. participacij za SNTL, drugače ne bodo vključeni v žreb za prihodnjo tekmovalno sezono 2013/2014. Pisarni NTZS se naroči, da neplačnikom izda ustrezne opomine.
Glede na informacije, da  bo v prihodnji tekmovalni sezoni 2013/2014 večina  tehničnega vodenja tekmovanj (žrebi, prijave, sporočanje in vodenje rezultatov..) računalniško prevzel T. Šfiligoj, člani LO naprošamo odgovorne organe NTZS (IO NTZS, Tehnično -  registracijsko komisijo.. ), da naj posredujejo LO in celotni slovenski ligaški namiznoteniški javnosti ustrezne  podatke o tem, kaj bo ta morebitna  sprememba pomenila za vodenje SNTL, za vlogo in delo komisarja in LO. Klubi morajo do sprememb seveda zavzeti določena stališča o katerih bi nato na Skupščini ligašev pripravljeni lahko razpravljali in tudi odločali v skladu s Pravilnikom Združenja ligašev. Ponovno kot spodbudo  za morebitno prijavo novih ekip (predvsem za razširitev  druge SNTL za ženske), LO predlaga razmislek o spremembi obvezne članarine (ki jo klubi plačujejo NTZS za vsako nastopajočo ekipo), ki bi bila proporcionalna glede na število ekip, ki bi nastopale v posamezni ligi (npr. če nastopa le 5 od predvidenih 10 ekip v posamezni ligi, se bi plačalo le 50% članarine NTZS).

AD 6.
 
 Pod to točko ni bilo nobenih novih pobud in razprav. 

2. redna seja LO v sezoni 2012/2013 se je zaključila ob 13.30.




Ljubljana, 03. 05. 2013   




Zapisal: Darijan Vizjak

ANKETNI  VPRAŠALNIK KLUBOM  ČLANOM  SNTL:

1. Ali ste zato, da je igranje v Pokalnem tekmovanju NTZS obvezno za vse klube člane SNTL? (spodaj obkrožite ustrezen odgovor).
a) DA




b)  NE
2. Če igranje v Pokalnem tekmovanju NTZS ne bi bilo obvezno ali bi nastopali v prihodnji sezoni 2013/2014 v Pokalnem tekmovanju? (spodaj obkrožite ustrezen odgovor).
a) DA




b)  NE
3. Če se boste udeležili Pokalnega tekmovanja NTZS v prihodnji sezoni 2013/2014, ali bi rajši igrali (spodaj obkrožite ustrezen odgovor ali dopišite svoj predlog načina igranja):

a) po dosedanjem sistemu s predtekmovalnimi skupinami in nato na izpadanje do končnega izbora štirih ekip za finale Pokalnega tekmovanja?

b) Na direktno takojšnje izpadanje od začetka do končnega izbora štirih ekip za finale Pokalnega tekmovanja?

c) Vaš predlog igranja Pokalnega tekmovanja: 

_________________________________________________________

_________________________________________________________

__________________________________________________________________________________________________________________

Za vaše sodelovanje, ki nam bo vsem omogočalo lažje odločanje na Skupščini ligašev, se vam najlepše zahvaljujemo.

Odgovore na anketni vprašalnik  vrnite LO NTZS po elektronski pošti na email NTZS do 24. 05. 2013.
Klub, član SNTL:_______________________________
